b'\n_START_ARTICLE_\nTeokrasya\n_START_PARAGRAPH_\nAng teokrasya ay isang anyo ng organisasyon o pamahalaan kung saan ang opisyal na patakaran ay umaayon sa doktrina o teolohiya ng isang partikular na sekta o relihiyon. Ang mga  kapangyarihan o autoridad nito ay kinabibilangan ng Supreme Leader of Iran, Dalai Lama, papa, pari o mga pangkat gaya ng Taliban. Ito ay maaari ring tumukoy sa sinumang mga opisyal na nagpahayag na hinirang sila ng Diyos upang maging pinuno.   Maaari rin itong katawagan para sa nasyon o bansang nasa ilalim ng sistemang teokrasya.  Tinatawag na teokrato o teokratiko ang pinuno sa sistemang teokrasya o tawag din para sa taong naniniwala sa teokrasya.'